**P Á L Y Á Z A T I F E L H Í V Á S**

**a Büntetés-végrehajtási Szervezet Oktatási, Továbbképzési és Rehabilitációs Központja** (székhelye: 8638 Balatonlelle, Honvéd u. 22.)

Továbbképzési és Vendéglátási Osztályára pályázatot hirdet

**programszervezési feladatok ellátására**

határozatlan idejű rendvédelmi alkalmazotti jogviszonyban

1. **Pályázati feltételek:**

* államilag elismert középfokú végzettség (érettségi bizonyítvány)
* rövid szakmai önéletrajz (iskolai végzettséget, szakképzettséget igazoló okiratokkal)
* „B” kategóriás gépjárművezetői engedély

**2. A beosztáshoz/munkakörhöz tartozó főbb feladatok és elvárt kompetenciák:**

* rekreációs programok, továbbképzések, tréningek, egyéb szabadidős programok, rendezvények szervezése, lebonyolításában való aktív részvétel
* programok koordinálása
* program tervezetek előkészítése, szervezése, a programelemek költséghatékony összeállítása
* a programok lebonyolításához szükséges megrendelések előkészítése, személyi és tárgyi feltételek biztosításáról gondoskodás
* a kapcsolódó adminisztrációs feladatok ellátása, statisztikák készítése
* a jóváhagyott programterv alapján elvégzi a stresszkezelő tréningek csoportjainak utaztatását az egyes helyszínek között
* kapcsolatot tart a programra jelentkezőkkel, intézetekkel, tájékoztatást nyújt a programelemekről, a programokkal kapcsolatos hasznos információkról
* évi továbbképzési terv elkészítése, költségkalkulációval

**Elvárt kompetenciák:**

* önállóság, jó elemzőképesség és problémamegoldó készség
* felelősségtudat
* kreativitás
* gyakorlatias szemlélet
* számítógép alkalmazási szintű ismerete (Word, Excel, Power Point)

1. **Beosztás/munkakör besorolása, munkaköri kategóriája és egyéb jellemzői**

**Munkarend**: heti 40 órás munkaidőkeret, vezényléses munkarendben.

**Munkavégzés helye:** a Büntetés-végrehajtási Szervezet Oktatási, Továbbképzési és Rehabilitációs Központja Székhelye, telephelyei.

**Juttatások:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (a továbbiakban: Hszt.) *12. melléklet*ében meghatározottak alapján (középfokú munkaköri osztály, A munkaköri kategória, előadói munkakör).

**A pályázat benyújtásának és elbírálásának általános szabályai**

**A pályázat benyújtásának határideje: 2024. november 22.**

A beosztásnyertes pályázat esetén **az elbírálást követően azonnal betölthető.**

**A pályázathoz kérjük mellékelni:**

* a legfontosabb személyes adatokat is tartalmazó rövid szakmai önéletrajzot,
* az állami, szakmai iskolai végzettséget, idegen-nyelv ismeretet igazoló okiratok másolatait,
* nyilatkozatot arra vonatkozóan, hogy a pályázati anyagot az elbírálásban résztvevők megismerhessék

**Pályázat elbírálása**

A benyújtott pályázatokat bizottság bírálja el, melynek eredményéről minden pályázó írásban kap értesítést. A személyes bizottsági meghallgatásra kizárólag az 1. pontban meghatározott feltételeknek maradéktalanul megfelelő jelentkező esetén van lehetőség.

**A pályázat benyújtásának módja:**

A pályázatot elektronikus úton a [bvotrk.uk@bv.gov.hu](mailto:bvotrk.uk@bv.gov.hu) e-mail címre kell eljuttatni.

**Elérhetőségek**

Bővebb felvilágosítás – hivatali munkaidőben – a Büntetés-végrehajtási Szervezet Oktatási, Továbbképzési, Rehabilitációs Központ személyügyi szakterületén a 06-1/261-7011, vagy az EKG: 212-1501 telefonszámon és/vagy [*csepkene.eva@bv.gov.hu*](mailto:csepkene.eva@bv.gov.hu) e-mail címen kérhető.

**Balatonlelle, „az elektronikus dátumbélyegző szerint”**

**Győri Levente bv. alezredes**

**megbízott igazgató**